له پێڵ ̗ داره کاجه، بوومه نه‌زرێ!
ته‌که‌و داگه له باجه، بوومه نه‌زرێ!
گڕێ یه‌ێ جا شماره‌ێ م ̗ درارێ
هه لێره تا "قه‌لاجه" بوومه نه‌زرێ!
چمانێ  ئه و  دڵه  له  هووز ̗  سانه
هه ت  ئاێه‌م، م  هۊ... تف له‌ێ  ژیانه
ئه‌سڵ یه‌ێ جا وه‌مه‌و شێرێ نه‌نۊسای
م  زانم  زه‌وقدی...  خانه  گومانه
زنه‌ی  چاڵێ  که‌نی که‌فتگمه‌سه چاێ
له چنگ چاڵ زنه‌ی وه‌ێ، وه‌ێ بکه‌ن واێ
چه دی زه‌وقێ  هه‌سه  شێرێ  بنۊسم؟
هه  هامه  فێر ̗  وام  و  زامنێ  ڕاێ ...
تیه‌ریکه‌شه‌و  له  گیانم  ته‌و  جه‌مه‌و  دوو
وه ر ̗ هه‌ر د̗ چه‌مم تار  و  ته‌مه‌و  دوو
خوزه‌و دووس ئمشه‌وی...  باێگه‌و  دیارم
هه‌نه‌ێ ئه‌ۊ دیاێ چمان ڕووژه‌و له‌مه‌و  دوو
ت وه خوڵق گه‌ند دنیاێ م ته‌نگ که‌ی
ئه‌سڵ ده‌نگ له‌د نیه‌که‌م، ڕا خوه‌د هه ده‌نگ که‌ی
گڕێ یه‌ێ جا هه ئۊشیده‌م ... ت ̗ لێوه‌ێ!
ولا م ئاقڵم ت فێر ̗ جه نگ که‌ی
گڕێ یه‌ێ جا دیای و وه خه‌نه خه‌ن
سه‌رێ ده‌ی له‌م چمان رووژه‌و له‌مه‌و که‌ن
له نوو هه‌م داجمید و دڵ له م ̗ نه‌ی
خوه‌مانیمن! تنی که‌فتیده له فه‌ن
نه‌زانسم سڕ باڵاێ بڵێنێ
خڕم داگه خڕ ̗ باڵاێ بڵێنێ
نه‌ زه‌ۊ هیلێگه‌مه گرد و نه موڵه‌ق
سه‌رم داگه بڕ باڵاێ بڵێنێ
چراخه قرمزۊ رفتێ کوتاگه‌م
گوڵێ دامێ قورووشێ رۊ نێا وه‌م
دۊه‌تˏهامساگه‌مان سانتافه دێرێ
منیشه گوڵ فرووشˏ چوارڕاگه م
